Luister: ‘Hoor hier’ met Lizz Meiring“Hoor hier” is Maroela Media se splinternuwe oudioreeks met 52 van Lizz Meiring se gunstelingrubrieke. Die reeks is saamgestel uit ŉ versameling van Meiring se “Bizzie Lizzie”-rubrieke wat sy vir die leefstyltydskrif rooirose geskryf het, en ŉ paar nuwe stories vir spesiale geleenthede soos Moedersdag, Vadersdag, Valentynsdag en Kersfees. Van die stories sluit in “ŉ Liegspieël asseblief”, “Mans genoeg”, “Ma-ligheid”, “Wyse Elsie”, “Adriaan se papawers”, “Innerlike vrede se voet” en “Oorkook”. Die episodes duur tussen drie en vyf minute en daarom, meen Meiring, is dit maklik om sommer op enige plek daarna te luister tussen afsprake, op pad werk toe of wanneer jy kosmaak. “Hoor hier” word moontlik gemaak deur die finansiële steun van Afrikaans.com en word tegnies versorg en versprei deur Maroela Media. Weeklikse episodes word op verskeie streekradiostasies uitgesaai en is beskikbaar op Afrikaans.com en Maroela Media.